《洪内翰母夫人董氏挽词二首 其一》
宋代·孙觌

鸤鸠一德本来均，七子劬劳咏棘薪。种玉已成双白璧，起家还见十朱轮。

鳌扉独步中兴日，麟阁他年第几人。送客谁为千家诔，要看彤笔写光尘。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。